Kankaanpään Seudun Kennelyhdistys Ry:n toimintasuunnitelma vuodelle 2024 
 
Kokoukset 
Yleiset kokoukset tullaan järjestämään maaliskuun ja marraskuun aikana, tarvittaessa järjestetään ylimääräisiä yleisiä kokouksia. 
Hallitus kokoontuu tarvittaessa, sekä ennen yleisiä kokouksia. 
 
Yhdistyksen toiminta 
Yhdistyksellä on tarkoitus järjestää jäsenille koulutuksia ja muita yhteisiä toimintoja. 
 
Jaokset 
Metsästyskoirajaos toimii aikaisempien vuosien tavoin järjestäen kaksipäiväisen kansainvälisen ketunajokokeen Kettukapinan sekä joulukuussa pyritään järjestämään perinteinen hirvenhaukkukoe. Lisäksi metsästyskoirajaos pyrkii järjestämään mäyräkoirien ajokokeita sekä muita metsästyskoirakokeita. 

Agilityjaos järjestää koulutusta kurssien ja viikkoryhmien muodossa sekä ulkopuolisten kouluttajien valmennuksia. Jaos järjestää epävirallisia agilitykilpailuja.  

Palvelus- ja seurakoirajaos järjestää pentukursseja, arkitottelevaisuuskoulutusta, näyttelykoulutusta, tottelevaisuus-, rally-toko ja tokokoulutusta, esineruutuharjoituksia, haku- ja jälkikoulutuksia sekä kurssimuotoisia koulutuksia. Järjestetään ulkopuolisten valmentajien koulutuksia. Jaos järjestää palveluskoirien haku-, jälki- ja käyttäytymiskokeita, sekä rallytoko- ja tokokokeita.  
Treenikentän ympäristöä kehitetään.  

Toimintaa treenihallilla yritetään monipuolisesti kehittää ja myös ulkopuolisia tahoja tavoitellaan vuokraamaan käyttövuoroja. 
 
Toiminnan rahoitus 
Yhdistyksen toiminnan rahoitus tulee jäsenmaksuista, yhdistyksen ja ISKK:n yhdessä järjestämästä näyttelystä, erilaisten kokeiden ja kurssien osallistumismaksuista ja hallinkäyttömaksuista sekä omasta pääomasta. 
 
Kankaanpäässä 30.11.2023 

